《游白龙山》
宋代·蒋静

驻马白龙山，拂石青松下。云从潭底生，风向松枝洒。

风云了无心，聊随白龙化。勿谓风云扰，中含闲暇者。

作者简介：宋常州宜兴人，字叔明。神宗元丰二年进士。调安仁令，俗好巫，静论巫罪，毁淫祠神像三百躯。徽宗初，上言多诋元祐间事。迁国子司业，进祭酒，为中书舍人。以显谟阁待制知寿州，徙江宁府、睦州，奉祠。后起知洪州，复告归，加直学士。卒年七十一。